《和范君武出郊》
宋代·李复

九月天高客喜晴，篮舆因兴度溪行。
身逢乐岁留漳浦，心逐秋风入渭京。
日暖登声多稼熟，桑阴具饷野盘盈。
丰年社后多余酒，处处神林箫鼓声。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。